Hallitusohjelmassa on tavoitteena, että kansalaistamisen edellytykseksi asetettaisiin kansalaisuuskokeen hyväksytty suorittaminen. Suomessa ei vielä ole kansalaisuuskoetta, joten kyse on uudesta kansalaistamisen edellytyksestä. Muiden maiden kansalaisuuskokeissa kysytään esimerkiksi yleistietoa yhteiskunnan säännöistä, maan historiasta ja poliittisesta järjestelmästä.
Kokeen sisältöä selvitetään työryhmässä, jonka osallistujat tulevat eri hallinnonaloilta. Kokeen sisällöstä ja järjestämisestä ei ole vielä tässä vaiheessa tarkempaa tietoa.